Tuscany Thai Cuisine ชื่อนี้ไม่เคยได้ยินมาก่อน ยอมรับกันเลยว่ารู้จักร้านนี้ล่วงหน้าก่อนวันเดียว 
Tuscany เป็นร้านปานกลางที่ไม่เล็กไม่ใหญ่ ตั้งอยู่ในกรุงเทพ ที่เราสามารถเดินทางได้อย่างสะดวกสบายด้วยรถยนต์ส่วนตัว ตัวร้านบรรยากาศดี เอาเป็นว่า ไม่น่าเชื่อเลยว่าจะมีร้านแบบนี้อยู่ในซอยเล็กๆอย่างพหลโยธิน23 ผมกะเพื่อนนัดปาร์ตี้กินเลี้ยงกันตามประสา เราค้นหาข้อมูลในอินเตอร์เน็ตกันอยู่นาน เพราะไม่รู้ว่าจะไปทานอะไรที่ไหนดี 
โจทย์ของเรางานนี้คือ อาหารอร่อย บรรยากาศดี นั่งชิลๆได้ เดินทางสะดวก ไม่ไกลและเหมาะกะเด็ก Tuscany เลยเป็นคำตอบที่ทุกคนลงความเห็นว่า เหมาะที่สุด เพราะจากที่ร่ำลือในอินเตอร์เน็ต เราคาดว่าที่นี้ต้องมีดีแน่นอน 
เราไปถึงประมาณ 5โมงเย็น ผมและเพื่อนเผื่อเวลากะหลงกันเต็มที่ แต่งานนี้ง่ายกว่าที่คิด แค่เลี้ยวเข้าไปในซอยพหลโยธิน23 แล้วตรงไปเรื่อยๆ ก้อเจอร้านที่เด่นเป็นสง่าอย่างชัดเจนแล้ว ภายในร้านแบ่งออกเป็นสองส่วน มีทั้งoutdoor และ indoor ให้เลือกกัน เราเลือก indoor ด้านใน เพราะว่าเอาไอตัวเล็กไปด้วย แต่ยอมรับว่าด้านนอกบรรยากาศดีกว่า ผมกะเพื่อนไปกัน 5 คน สั่งอาหารไปทั้งหมด 9อย่าง ไม่นับรวมของหวานอีก 3ที่ ไม่แน่ใจเหมือนกันว่าตายอดตายอยากมากจากไหน กินกันได้ขนาดนี้ อาหารส่วนใหญ่ตกที่ 200-300บาท ค่าเสียหายมื้อนี้ 3540บาท ซึ่งผมถือว่าโอเคนะ อาจจะสูงไปสักหน่อย แต่รายการอาหารที่สั่งก้อไม่น้อยเลย รสชาติอาหารก้ออร่อยถูกใจ สำหรับผมอาหารที่นี้ รสชาติค่อนข้างถูกปาก ถูกปากแค่ไหนผมไม่แน่ใจ แต่อาหารมาก้อเหลือแต่ซากจานไว้เป็นหลักฐานเท่านั้นเอง ถึงร้านจะไม่ใหญ่โต แต่ไม่รู้สึกแออัด มีมุมถ่ายรูปสวยๆบ้าง 
ส่วนการบริการ ผมบอกได้เต็มปากเลยว่า ที่นี้บริการดี พนักงานสุภาพและเป็นกันเอง รู้สึกสบายใจที่ใช้บริการ ผมว่าร้านนี้ เป็นอีกร้านนึงที่น่าสนใจเลยคับ
